Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Belgijos paraiška „EGF/2013/007 BE/Hainaut steel (Duferco-NLMK)“) /* COM/2014/0725 final - 2014/ ( ) */





AIŠKINAMASIS MEMORANDUMAS PASIŪLYMO APLINKYBĖS 1. Europos prisitaikymo prie globalizacijos padarinių fondo (EGF) finansinės paramos taisyklės, taikomos iki 2013 m. gruodžio 31 d. pateiktoms paraiškoms, nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[1] (toliau – EGF reglamentas). 2. 2013 m. rugsėjo 27 d. Belgija pateikė paraišką „EGF/2013/007 BE/Hainaut steel (Duferco-NLMK)“ dėl finansinės paramos iš EGF, nes uždarius „Duferco Belgium SA“ (toliau – „Duferco“) ir sumažinus darbuotojų skaičių „NLMK La Louvière SA“ (toliau – NLMK) La Luvjere buvo atleista darbuotojų[2]. Paraiška papildyta išsamesne informacija iki 2014 m. liepos 4 d. 3. Išnagrinėjusi šią paraišką Komisija, laikydamasi taikytinų EGF reglamento nuostatų, padarė išvadą, kad sąlygos EGF finansinei paramai suteikti yra įvykdytos. PARAIŠKOS SANTRAUKA EGF paraiška || EGF/2013/007 BE/Hainaut steel (Duferco-NLMK) Valstybė narė || Belgija Paraiškos pateikimo data || 2013 m. rugsėjo 27 d. Intervencijos kriterijus || EGF reglamento 2 straipsnio b punktas Susijęs (-ę) regionas (-ai) (NUTS 2 lygmuo) || BE32 Heno provincija Ekonominės veiklos sektorius (-iai) (NACE 2 red. skyrius) || 24 skyrius „Pagrindinių metalų gamyba“ Ataskaitinis laikotarpis || 2013 m. sausio 22 d. – 2013 m. spalio 22 d. Data, nuo kurios pradėta remtiniems darbuotojams teikti prie individualių poreikių pritaikytas paslaugas || 2013 m. birželio 1 d. Atleistų darbuotojų skaičius ataskaitiniu laikotarpiu || 708 Priemonėmis pasinaudosiančių asmenų skaičius || 701 Prie individualių poreikių pritaikytoms paslaugoms skirtas biudžetas || 1 891 134 EUR EGF paramai įgyvendinti skirtas biudžetas || 72 778 EUR (3,7 proc. viso biudžeto) Visas biudžetas || 1 963 912 EUR Iš EGF prašomos finansinės paramos suma || 981 956 EUR (50 proc. viso biudžeto) PARAIŠKOS ANALIZĖ Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos 4. Susijusios įmonės – „Duferco“ ir NLMK. „Duferco“ gamino plokščiuosius produktus (plokštes) ir ilguosius produktus (lietinius ruošinius, vielas). NLMK gamina plokščiuosius produktus (karštai valcuotus ir šaltai valcuotus produktus, juostas). Susijusios ekonominės veiklos sektoriai priskiriami NACE 2 red.[3] 24 skyriui „Pagrindinių metalų gamyba“. 5. Siekdamos nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Belgijos valdžios institucijos teigia, kad plieno gamybos sektorius patyrė didelių ekonominių sukrėtimų, visų pirma, ES rinkos dalis sparčiai sumažėjo. Atsižvelgiant į „Duferco“ ir NLMK produktų įvairovę ir siekiant nustatyti esminius pasaulio prekybos sistemos struktūrinius pokyčius šių produktų sektoriuje, svarbu atsižvelgti į visą neapdoroto plieno rinką, kaip „Duferco“ ir NLMK gaminamų tam tikrų kategorijų produktų (plokščiųjų produktų, ilgųjų produktų, juostų) prekybos pokyčių rodiklį, visų pirma, kadangi kai kurie iš šių produktų yra tarpiniai produktai ir juos galima naudoti kitiems vartotojų grandies produktams gaminti (pvz., plokštės vielai gaminti, plokštieji produktai juostoms gaminti). 6. Pagal Belgijos valdžios institucijų nurodytus duomenis[4], 2006–2011 m. neapdoroto plieno rinka ES-27 sumažėjo nuo 206,9 mln. tonų iki 177,7 mln. tonų (–14,1 proc.; –3,0 proc. metinio augimo[5]), o pasauliniu lygmeniu gamyba išaugo nuo 1 249,0 mln. tonų iki 1 518,3 mln. tonų (+21,6 proc.; +4,0 proc. metinio augimo). Dėl šios priežasties ES-27 neapdoroto plieno gamybos rinkos dalis sumažėjo nuo 16,6 proc. 2006 m. iki 11,7 proc. 2011 m. (−29,4 proc.; −6,7 proc. metinio augimo). Per tą patį laikotarpį Kinijos rinkos dalis padidėjo nuo 33,7 proc. iki 45,0 proc. (+33,6 proc.; +6,0 proc. metinio augimo), o kitų penkių didžiausių gamintojų rinkos dalys (kurios kartu sudaro apie 25–30 proc. pasaulinės gamybos) arba sumažėjo, nors ir ne tokiu mastu kaip ES-27 dalis (pvz., Japonijos, JAV ir Rusijos rinkos dalys), arba šiek tiek padidėjo (Pietų Korėjos ir Indijos rinkos dalys). Taigi iš šių duomenų matyti, kad ES neapdoroto plieno gamybos rinkos dalis pasauliniu lygmeniu sparčiai mažėja. Neapdoroto plieno gamybos rinkos dalis pasauliniu lygmeniu (apimtis) Šaltinis: Pasaulio plieno asociacijos pateikti skaičiavimai. 7. Šių prekybos sistemos pokyčių poveikį sustiprino ir kiti veiksniai, kaip antai dėl ekonomikos krizės sumažėjusi plieno paklausa automobilių pramonės ir statybos sektoriuose ES ir santykinai padidėjusios gamybos sąnaudos (žaliavos, energija, aplinkosaugos apribojimai ir t. t.). Dėl šių veiksnių nukentėjo ES plieno pramonės konkurencingumas, todėl pastaraisiais metais plieno pramonės sektoriuje prarasta daug darbo vietų, nes keli Europos plieno gamintojai uždarė gamyklas ir buvo restruktūrizuoti[6]. Pvz., 2008–2013 m. metalurgijos pramonės sektoriaus (NACE 2 red. 24 skyrius („Pagrindinių metalų gamyba“)) darbuotojų skaičius ES-27 sumažėjo maždaug 280 000 – nuo 1,44 mln. iki 1,16 mln. (−19,4 proc.)[7]. 8. Nuo EGF veiklos pradžios 2007 m. plieno pramonės sektoriuje pateiktos keturios EGF paraiškos[8]. Trys iš šių paraiškų buvo susijusios su esminiais pasaulio prekybos sistemos struktūriniais pokyčiais dėl globalizacijos[9], o viena – su pasauline finansų ir ekonomikos krize[10]. Atleistų darbuotojų skaičius ir 2 straipsnio b punkto kriterijų laikymasis 9. Ši paraiška pagrįsta EGF reglamento 2 straipsnio b punkte nustatytais intervencijos kriterijais, pagal kuriuos reikalaujama, kad per devynių mėnesių laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename NUTS 2 lygmens regione arba dviejuose gretimuose NUTS 2 lygmens regionuose valstybėje narėje, atleista ne mažiau kaip 500 darbuotojų. 10. Paraiškoje nurodoma, kad per devynių mėnesių laikotarpį nuo 2013 m. sausio 22 d. iki 2013 m. spalio 22 d. atleisti 708 darbuotojai (381 iš „Duferco“ ir 327 iš NLMK). „Duferco“ ir NLMK veikia tame pačiame NUTS 2 lygmens regione (BE32 Heno provincija) ir tame pačiame ekonominės veiklos sektoriuje (NACE 2 red. 24 skyrius „Pagrindinių metalų gamyba“). 11. 2006 m. „Duferco“ grupė pasirašė pramonės susitarimą su NLMK grupe („Novolipetsk Steel“) dėl bendros įmonės SIF („Steel Invest & Finance“) įsteigimo; šis susitarimas buvo susijęs su įvairia pramonės veikla Belgijoje, įskaitant „Duferco La Louvière SA“, „Duferco Clabecq SA“ ir „Carsid SA“ veiklą. Tačiau 2011 m. akcininkai nusprendė nutraukti bendros įmonės veiklą. Todėl „Duferco La Louvière SA“ buvo padalyta į „NLMK La Louvière SA“ (karštojo valcavimo ir šaltojo valcavimo gamyklos) ir „Duferco Belgium SA“ (elektrotechninio plieno gamyba ir vielos strypų gamyba)[11]. Todėl paskelbus apie darbuotojų atleidimą iš „Duferco“ ir NLMK abi bendrovės nebeturėjo jokių teisinių ryšių, nors ir tebedirbo toje pačioje vietoje La Luvjere. Po padalijimo 2011 m. abi bendrovės išlaikė ekonominius ir funkcinius ryšius, tačiau neturėjo bendrų patalpų ar darbuotojų. Todėl prašymas susijęs su dviem atskiromis kolektyvinio atleidimo iš darbo procedūromis (įmonės uždarymo „Duferco“ atveju ir restruktūrizavimo NLMK atveju). 12. Bendras atleistų darbuotojų skaičius buvo apskaičiuotas nuo dienos, kurią de facto nutraukiama darbo sutartis, prieš jai pasibaigiant, kaip nurodyta EGF reglamento 2 straipsnio antros dalies antroje įtraukoje (2 metodas). Paaiškinimas apie nenumatytą šio darbuotojų atleidimo pobūdį 13. Belgijos valdžios institucijos teigia, kad „Duferco“ ir NLMK darbuotojų atleidimo nebuvo galima numatyti. 2007–2012 m., per bendrosios įmonės gyvavimo laikotarpį ir po jo, „Duferco“ ir NLMK investavo atitinkamai 82 mln. EUR ir 20 mln. EUR į savo gamyklas La Luvjere; tai rodo, kad jos ten ketino plėtoti savo veiklą. Vis dėlto šias pastangas greitai susilpnino neaiškumai, susiję su ekonomikos krizės poveikiu pasaulio prekybos plieno gaminiais struktūrai, ir perteklinių pajėgumų problemos bei padidėjusi konkurencija. Todėl 2012 m. gruodžio mėn., „Duferco“ paskelbė sprendimą uždaryti savo gamyklą La Luvjere ir atleisti 381 darbuotoją. Darbuotojai buvo atleisti 2013 m. gegužės mėn. 2012 m. gruodžio mėn. NLMK taip pat paskelbė ketinimą sumažinti darbuotojų skaičių savo gamykloje La Luvjere ir atleisti 327 darbuotojus. Darbuotojai buvo atleisti keturiais etapais nuo 2013 m. gegužės mėn. iki lapkričio mėn. Remtinų darbuotojų nustatymas 14. Belgijos valdžios institucijos apskaičiavo, kad 701 iš 708 atleistų darbuotojų dalyvaus EGF bendrai finansuojamose priemonėse (374 „Duferco“ darbuotojai ir 327 NLMK darbuotojai)[12]. Remtinų darbuotojų pasiskirstymas pagal įmonę: „Duferco“ 15. Remtinų darbuotojų pasiskirstymas pagal lytį, pilietybę ir amžių: Kategorija || Remtinų darbuotojų skaičius Lytis: || Vyrai || 362 || Moterys || 12 Pilietybė: || ES piliečiai || 372 || Ne ES piliečiai || 2 Amžiaus grupė: || 15–24 m. asmenys || 8 || 25–54 m. asmenys || 312 || 55–64 m. asmenys || 54 || Vyresni nei 65 m. asmenys || 0 16. Nė vienas iš remtinų darbuotojų neturi ilgalaikių sveikatos problemų ir nėra neįgalus. 17. Remtinų darbuotojų pasiskirstymas pagal profesines kategorijas[13]: ISCO-08 pagrindinė grupė || Remtinų darbuotojų skaičius 1. Vadovai || 32 2. Specialistai || 2 3. Technikai ir jaunesnieji specialistai || 18 4. Tarnautojai || 17 5. Paslaugų sektoriaus darbuotojai ir pardavėjai || 23 7. Kvalifikuoti darbininkai ir amatininkai || 127 8. Įrenginių ir mašinų operatoriai ir surinkėjai || 147 9. Nekvalifikuoti darbininkai || 8 Nežinoma arba netaikoma || 0 NLMK 18. Remtinų darbuotojų pasiskirstymas pagal lytį, pilietybę ir amžių: Kategorija || Remtinų darbuotojų skaičius Lytis: || Vyrai || 316 || Moterys || 11 Pilietybė: || ES piliečiai || 327 || Ne ES piliečiai || 0 Amžiaus grupė: || 15–24 m. asmenys || 6 || 25–54 m. asmenys || 238 || 55–64 m. asmenys || 83 || Vyresni nei 65 m. asmenys || 0 19. Nė vienas iš remtinų darbuotojų neturi ilgalaikių sveikatos problemų ir nėra neįgalus. 20. Remtinų darbuotojų pasiskirstymas pagal profesines kategorijas: ISCO-08 pagrindinė grupė || Remtinų darbuotojų skaičius 1. Vadovai || 19 2. Specialistai || 5 3. Technikai ir jaunesnieji specialistai || 31 4. Tarnautojai || 17 5. Paslaugų sektoriaus darbuotojai ir pardavėjai || 9 7. Kvalifikuoti darbininkai ir amatininkai || 85 8. Įrenginių ir mašinų operatoriai ir surinkėjai || 126 9. Nekvalifikuoti darbininkai || 35 Nežinoma arba netaikoma || 0 21. Pagal EGF reglamento 7 straipsnį Belgijos valdžios institucijos patvirtino, kad suteikiant teisę dalyvauti priemonėse ir jas įgyvendinant bus taikomi vienodo požiūrio ir nediskriminavimo principai. Susijusios teritorijos ir jos valdžios institucijų ir suinteresuotųjų šalių aprašymas 22. Atleidus „Duferco“ ir NLMK darbuotojus didžiausias poveikis padarytas pietryčių Belgijos Valonijos regiono Heno provincijos La Luvjero sričiai. La Luvjero sritis, priklausanti centrinės Heno provincijos darbo rinkos sričiai (kitas pagrindinis miestas – Monsas), yra buvusi angliakasybos ir plieno gamybos sritis, kurioje užimtumas labai priklauso nuo tradicinės sunkiosios pramonės ir viešojo sektoriaus. Centrinės Heno provincijos darbo rinkos srityje gyvena apie 510 000 gyventojų (14 proc. Valonijos gyventojų). Šioje srityje gamybos pramonėje dirba beveik 12 proc. visų pagal darbo sutartį dirbančių asmenų (15 100 darbo vietų). Kiti pagrindiniai sektoriai yra sveikatos priežiūros ir socialinių paslaugų (18 proc. pagal darbo sutartį dirbančių asmenų), švietimo ir viešojo administravimo (11 proc.), prekybos (11 proc.) ir statybos (7 proc.). 2012 m. užimtumo lygis centrinėje Heno provincijos dalyje (52,9 proc.) buvo gerokai mažesnis nei regiono ir šalies vidutinis užimtumo lygis (atitinkamai 56,9 proc. ir 61,3 proc.)[14]. 2013 m. centrinėje Heno provincijos dalyje buvo apie 42 300 darbo ieškančių asmenų (t. y. 16,7 proc. visų darbo ieškančių asmenų Valonijoje). Darbo vietų paklausos tendencija apskritai atitiko regioninę tendenciją, tačiau padėtis centrinėje Heno provincijos dalyje skiriasi. 2008–2012 m. darbo vietų paklausa Monso srityje tebebuvo gana stabili (−0,8 proc.), tačiau padidėjo La Luvjero srityje (+5,5 proc.), kur labiausiai krizės paveikti sektoriai (pramonės, statybų) taip pat yra didesni[15]. 2012 m. nedarbo lygis centrinėje Heno provincijos dalyje buvo 17,7 proc., palyginti su 15,8 proc. vidutiniu nedarbo lygiu Valonijos regione ir 11,2 proc. visoje šalyje[16]. Darbo ieškančių asmenų kvalifikacijos lygis yra žemas (51 proc. neturi vidurinio išsilavinimo, palyginti su 47 proc. Valonijoje) ir ilgalaikio nedarbo lygis yra aukštas (38 proc. darbo ieškančių asmenų nedirbo daugiau kaip dvejus metus, palyginti su 36 proc. Valonijoje). 18–25 metų asmenų nedarbo lygis taip pat labai aukštas (39 proc., palyginti su 36 proc. Valonijoje)[17]. 23. Priemones įgyvendina FOREM (Valonijos regiono valstybinės užimtumo ir mokymo tarnybos) du perkvalifikavimo skyriai (cellules de reconversion), specialiai sukurti įgyvendinant su kolektyvinio atleidimo iš darbo kiekvienoje atskiroje įmonėje procedūromis susijusius teisinius įsipareigojimus[18]. „Duferco“ ir NLMK skirtiems perkvalifikavimo skyriams vadovauja komitetai, kuriuos sudaro Valonijos užimtumo, mokymo ir ekonomikos reikalų valstybinių tarnybų, FOREM, profesinių sąjungų ir atitinkamų sektorių profesinio mokymo organizacijų atstovai. 24. Bendrai koordinuojant ir įgyvendinant priemones dalyvauja ne tik FOREM, bet ir kitos organizacijos, pvz.: – Valonijos vyriausybė (už struktūrinių fondų koordinavimą atsakingas Valonijos regiono ministras pirmininkas, užimtumo ir mokymo ministras, ūkio ministras); – profesinės sąjungos (FGTB, CSC); – Valonijos regione veikiantys sektorių profesinio ir technologinio mokymo centrai (centres de compétences)[19]; – Europos socialinio fondo (ESF) Belgijos prancūzų bendruomenės agentūra. Tikėtinas darbuotojų atleidimo poveikis vietos, regiono ar šalies užimtumui 25. Numatoma, kad dėl darbuotojų atleidimo iš „Duferco“ ir NLMK nedarbo padėtis La Luvjero srityje labai suprastės. Kaip jau minėta, La Luvjero sritis (centrinė Heno provincijos dalis) pasižymi gana aukštu nedarbo lygiu ir didelę bedarbių dalį sudaro ilgai darbo ieškantys ir žemą kvalifikaciją bei įgūdžius turintys asmenys. Todėl darbuotojai atleisti iš „Duferco“ ir NLMK sunkiomis vietos socialinėmis ir ekonominėmis aplinkybėmis. Metalurgijos pramonės (daugiausiai La Luvjere) ir kitų nemetalo mineralinių produktų gamybos sektoriuose (Monse, Sen Gislene, Suanji), kuriuose dirba maždaug 3 600 darbuotojų (t. y. 24 proc. visų darbuotojų pramonės sektoriuje centrinėje Heno provincijos dalyje), labai sumažėjo darbo vietų skaičius: –18,3 proc. metalurgijos sektoriuje ir –27,6 proc. kitų nemetalo mineralinių produktų gamybos sektoriuje. Centrinės Heno provincijos dalies darbo rinkos požymis – didelis pramonės sektorius. Tačiau, kadangi pramonės sektorius labai priklauso nuo pasaulio ekonomikos, darbo vietų skaičius gamybos pramonėje sumažėjo nuo daugiau kaip 18 000 2000 m. iki maždaug 15 000 2012 m. (–20 proc.). Kaip ir kitose Valonijos dalyse dauguma įmonių yra MVĮ (apie 80 proc. iš 9 400 įmonių centrinėje Heno provincijos dalyje turi mažiau nei 10 darbuotojų). Tačiau vidutinės ir didelės įmonės sukuria daugiausia darbo vietų. 20–99 darbuotojų turinčios įmonės (10,5 proc. visų srities įmonių) sukuria beveik 32 proc. darbo vietų, 100–499 darbuotojų turinčios įmonės (2,3 proc. visų įmonių) – 32,5 proc. darbo vietų, o 500 ir daugiau darbuotojų turinčios įmonės (2,5 proc. visų įmonių) – 10,5 proc. darbo vietų. Pastaraisiais metais labai sumažėjo darbuotojų, gyvenančių centrinėje Heno provincijoje, ypač La Luvjere ir ypač gamybos pramonės sektoriuje (−914 darbuotojų, −5,2 proc.), statybos sektoriuje (−437 darbuotojai, −4 proc.) ir prekybos sektoriuje (−326 darbuotojai, −1,8 proc.). Kaimyninėje Šarlerua srityje (pietinė Heno provincijos dalis) padėtis panaši: didelis nedarbas ir didelė darbo paklausa, taip pat 2012–2013 m. iš „Carsid“ (plieno pramonė) atleista 960 darbuotojų, o 2014 m. iš „Caterpillar“ (statybos įrangos sektorius) atleista 1 400 darbuotojų. Šiomis aplinkybėmis „Duferco“ ir NLMK darbuotojai, siekdami rasti naują darbą šioje srityje, turės persikvalifikuoti ir ieškoti darbo pagal kitą specializaciją ir kituose sektoriuose. Finansuotinos prie individualių poreikių pritaikytos paslaugos ir numatytų išlaidų paskirstymas 26. Tik kai kurios priemonės, kurios yra dalis veiksmų, kuriuos Belgijos valdžios institucijos įgyvendins siekdamos remti „Duferco“ ir NLMK atleistus darbuotojus, bus bendrai finansuojamos iš EGF. Todėl priemonės, kurios Belgijoje yra privalomos pagal kolektyvinio atleidimo iš darbo procedūrą ir kurios vykdomos kaip įprastinė perkvalifikavimo skyrių veikla (pvz., parama įsidarbinti, mokymas, pagalba ieškant darbo ir konsultacijos karjeros klausimais ir t. t.)[20], neįtrauktos į šią EGF paraišką. Visas priemones (privalomas priemones ir EGF priemones) valdo FOREM. 27. Atleistiems darbuotojams teikiamas prie individualių poreikių pritaikytas paslaugas, vykdant veiksmus, kuriuos bendrai finansuos EGF, sudaro šios priemonės (suskirstytos pagal kategorijas)[21]: (1) Individuali pagalba ieškant darbo, bylos tvarkymas ir bendros informavimo paslaugos. – Perkvalifikavimas (parama, konsultacijos ir (arba) integracija). Šios paslaugos teikiamos remiantis įprastine perkvalifikavimo skyrių vykdoma veikla. Paslaugas teiks FOREM darbuotojų grupė (projekto vadovas ir specialiai parengti konsultantai) kartu su buvusių darbuotojų atstovais, kurie veikia kaip socialiniai padėjėjai (accompagnateurs sociaux), kurie skatins darbuotojus dalyvauti priemonėse ir padės jiems tvarkyti administracines procedūras. Siekiant, kad darbuotojai lengviau palaikytų ryšius, paslaugos teikiamos bendrai visiems atleistiems darbuotojams tam skirtose patalpose. Paslaugas sudaro trijų rūšių veiksmai: i) teikiama bendra informacija apie darbo paieškos metodus (CV ir paraiškos laiško rašymas, naudojimasis interneto ištekliais ir t. t.), aiškinami darbo teisės aktai (parama įsidarbinti, nedarbas, darbo sutartis, pensija), informuojama apie diskriminaciją, pristatomos perspektyvios profesijos ir sektoriai ir t. t.; ii) rengiami individualūs pokalbiai su FOREM konsultantu (įgūdžių patikrinimas, karjeros modelis, konsultacijos dėl mokymo ir t. t.); iii) visiems nemokamai suteikiama galimybė naudotis darbo paieškos priemonėmis (IT įranga su prieiga prie interneto, telefonu, specialiais dokumentais ir t. t.). Ši priemonė bus teikiama visiems 701 remtinam darbuotojui ne ilgiau kaip 24 mėnesius. – Skatinimas ieškoti darbo. FOREM vykdys konkrečius veiksmus, kuriais bus siekiama padėti darbuotojams ieškoti darbo ir išspręsti persikvalifikavimo problemas. Pvz., bus rengiami atleistų darbuotojų susitikimai su galimais darbdaviais (tinkamo darbo paieška), įmonių vizitai, susitikimai su įdarbinimo agentūrų atstovais siekiant pasirengti pokalbiui dėl darbo, taip pat bus keičiamasi patirtimi su kitais darbuotojais, kurie jau persikvalifikavo arba rado darbą po kolektyvinio atleidimo. Ši priemonė galėtų būti skirta visiems 701 remtinam darbuotojui (savanorišku pagrindu atsižvelgiant į individualius poreikius); tikimasi, kad 450 darbuotojų pareikš norą dalyvauti. (2) Mokymas ir perkvalifikavimas. – Integruotas mokymas. FOREM, mokymo centrai (centres de competences) arba IFAPME[22] galėtų rengti įvairius profesinio mokymo kursus prireikus visiems 701 remtinam darbuotojui (atsižvelgiant į kursų rūšį). Tikimasi, kad 350 darbuotojų pareikš norą dalyvauti. Visų pirma FOREM darbuotojai padės kiekvienam dalyviui apibrėžti savo su darbu susijusius tikslus ir išsirinkti vieną iš trijų mokymo modulių. Darbuotojai, kurie galėtų persikvalifikuoti į panašią profesiją, pagal kurią jie dirbo „Duferco“ arba NLMK, galėtų rinktis arba 40 val. konkretų (specializacijos) modulį, per kurį pritaikytų savo kvalifikaciją ir ją atnaujintų (pvz., autokrautuvo vairavimas, specialus suvirinimo procesas, IT įgūdžiai), arba papildomą 320 val. kursą, per kurį jie įgytų naują kvalifikaciją ir galėtų ieškoti darbo pagal naują profesiją pramonės sektoriuje. Norėdami persikvalifikuoti į visiškai skirtingą veiklos sektorių darbuotojai galėtų dalyvauti profesinio mokymo kursuose (vidutiniškai trunkančiuose 960 val.), per kuriuos jie įgytų šiai profesijai reikalingą kvalifikaciją. Pasibaigus kiekvienam mokymo moduliui naujus įgūdžius galima įvertinti ir patvirtinti dokumentais. Atsižvelgiant į mokymo rūšį ir kvalifikacijos sritį dalyviai gaus oficialų įgūdžių patvirtinimą (t. y. kvalifikacijos pažymėjimą), kursų lankymo pažymėjimą (kvalifikacijos sritims ar profesijoms, kurių oficialiai patvirtinti neįmanoma) arba įgūdžių pripažinimą (ne per oficialius mokymo kursus įgytiems įgūdžiams ir kvalifikacijai patvirtinti). Oficialus įgūdžių patvirtinimas tikrinamas atliekant vertinimo užduotis, po kurių suteikiamas per mokymo kursus įgytų įgūdžių pažymėjimas (Certificat des Compétences Acquises en Formation – CECAF). Įgūdžių pripažinimas tikrinamas atliekant vertinimo užduotis, po kurių suteikiamas įgūdžių įrodymo dokumentas (titres de compétences). – Patirties perdavimas. Patyrę darbuotojai gali tapti techninio išsilavinimo srities mokytojais arba instruktoriais ir taip išplėsti savo įgūdžius ir praktinę patirtį. Siekiant paskatinti tam tikrus darbuotojus mokytis ir tapti profesinio rengimo mokytojais FOREM ir įvairių techninio išsilavinimo įstaigų filialų federacijos sukurs specialų informuotumo didinimo ir parengiamojo mokymo modulį. Per šį modulį bus teikiama speciali informacija, techninė parama, rengiami susitikimai su specialistais ir apsilankymai vietoje. Modulis truks aštuonias savaites ir bus skirtas maždaug dešimčiai darbuotojų. (3) Verslumo skatinimas. – Parama įmonėms kurti. Darbuotojams, ketinantiems steigti savo verslą, konsultacijas ir paramą teiks FOREM patarėjas verslo kūrimo klausimais. Bus vykdoma dviejų rūšių paramos veikla: i) bendri informaciniai susitikimai, per kuriuos didinamas informuotumas apie verslo kūrimo galimybes, teikiama informacija apie teisinius klausimus ir paramos verslo kūrimui priemones; ii) asmeniniai pokalbiai su suinteresuotaisiais darbuotojais siekiant apžvelgti jų projektus ir supažindinti su verslo paramos organizacijomis bei paslaugų teikėjais. Patarėjas glaudžiai dirbs su perkvalifikavimo skyriais, kad padėtų darbuotojams įgyvendinti jų verslo projektus. Tikimasi, kad informaciniuose susitikimuose dalyvaus maždaug 50 darbuotojų, o pokalbiuose ir tolesnėje veikloje – maždaug 10. – Parama kolektyviniams projektams. Darbuotojams, svarstantiems galimybę kartu kaip grupė sukurti socialinę įmonę, konsultacijas ir paramą teiks speciali konsultavimo įmonė (atrinkta konkurso tvarka) ir perkvalifikavimo skyriai. Tokia paramos veikla bus informaciniai ir informuotumo apie verslo kūrimo ir pagrindinius vadovavimo įgūdžius didinimo susitikimai, taip pat konsultacijos dėl įmonės steigimo (pvz., verslo plano kūrimo, teisinių statutų rengimo, rinkodaros ir t. t.). Gali būti skiriamos dotacijos siekiant padėti padengti tokių projektų veiklos pradžios sąnaudas. Darbuotojai turi pateikti paraišką, kurioje aprašomas projektas (pvz., darbuotojų įgūdžiai ir patirtis, galimybių studija, finansinė analizė, rinkos potencialas, augimo galimybės, socialinė ir ekonominė nauda ir t t.). Paraiškas vertina ir dėl dotacijos skyrimo sprendžia perkvalifikavimo skyrių paramos komitetai, kuriuos sudaro darbdavių, profesinių sąjungų ir FOREM atstovai. Kiekvienas projekte dalyvaujantis darbuotojais gali gauti 5 000 EUR dotaciją (visi dalyvaujantys darbuotojai gali kartu sutelkti lėšas). Dotacijos gali būti naudojamos įrangos pirkimo, prekių, viešinimo, konsultacijų, mokymų ir t. t. išlaidoms padengti. Dotacijas administruos konsultavimo įmonė, kuri FOREM atsiskaitys apie išlaidų panaudojimą (pateiks sąskaitas faktūras ir patvirtinamuosius dokumentus). Tikimasi, kad šia priemone pasinaudos 25 darbuotojai, o paramos dotacijos bus suteiktos 10 darbuotojų. 28. Šios priemonės yra aktyvios darbo rinkos priemonės, priskiriamos prie tinkamų finansuoti veiksmų, kaip apibrėžta EGF reglamento 3 straipsnyje. 29. Apskaičiuota, kad bendros priemonių sąnaudos sudaro 1 963 912 EUR, iš kurių 1 891 134 EUR skirti prie individualių poreikių pritaikytoms paslaugoms, o 72 778 EUR – EGF paramai įgyvendinti (3,7 proc. bendrų išlaidų). Bendra iš EGF prašomos finansinės paramos suma yra 981 956 EUR (50 proc. visų išlaidų). Priemonės || Numatytas remtinų darbuotojų skaičius || Numatytos išlaidos vienam remtinam darbuotojui (EUR)* || Bendros išlaidos (bendras EGF ir nacionalinis finansavimas) (EUR)* Prie individualių poreikių pritaikytos paslaugos || || || (1) Individuali pagalba ieškant darbo, bylos tvarkymas ir bendros informavimo paslaugos: || || || – Perkvalifikavimas (parama, konsultacijos ir (arba) integracija) || 701 || 1 963 || 1 375 800 – Skatinimas ieškoti darbo || 450 || 100 || 45 000 (2) Mokymas ir perkvalifikavimas: || || || – Integruotas mokymas || 350 || 1 100 || 384 834 – Patirties perdavimas || 10 || 300 || 3 000 (3) Verslumo skatinimas: || || || – Parama įmonėms kurti || 50 || 450 || 22 500 – Parama kolektyviniams projektams || 25 || 2 400 || 60 000 Tarpinė suma || – || – || 1 891 134 EGF paramai įgyvendinti skirtos lėšos: || || || 1. Parengiamoji veikla || – || – || 0 2. Valdymas || – || – || 28 978 3. Informavimas ir viešinimas || – || – || 43 800 4. Kontrolės veikla || – || – || 0 Tarpinė suma || – || – || 72 778 Bendros išlaidos || – || – || 1 963 912 EGF parama (50 proc. visų išlaidų) || – || – || 981 956 * Suapvalinti skaičiai. 30. Belgijos valdžios institucijos patvirtino, kad priemonės papildo iš struktūrinių fondų finansuojamus veiksmus ir kad nustatyti atitinkami mechanizmai, siekiant išvengti dvigubo finansavimo. Data, kada remtiniems darbuotojams pradėta arba planuojama pradėti teikti prie individualių poreikių pritaikytas paslaugas 31. Belgijos valdžios institucijos remtiniems darbuotojams pradėjo teikti prie individualių poreikių pritaikytas paslaugas 2013 m. birželio 1 d. Todėl šių priemonių išlaidos nuo tos datos yra tinkamos finansuoti iš EGF finansinės paramos. Konsultacijų su socialiniais partneriais tvarka 32. Šios priemonės parengtos po 2012 m. balandžio mėn. – 2013 m. liepos mėn. vykusių diskusijų ir parengiamųjų posėdžių, kuriuose dalyvavo įvairūs susiję socialiniai partneriai. Kaip jau minėta, profesinės sąjungos tiesiogiai dalyvauja valdant perkvalifikavimo skyrius ir įgyvendinant tam tikras priemones. 33. Belgijos valdžios institucijos patvirtino, kad buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinės teisės aktus arba kolektyvines sutartis 34. Pagal Belgijos federalinius teisės aktus[23] kolektyvinį atleidimą vykdančios įmonės turi teikti atleistiems darbuotojams įdarbinimo paslaugas. Įdarbinimo paslaugos jaunesniems nei 45 metų darbuotojams turi būti teikiamos ne trumpiau kaip 30 valandų per tris mėnesius, o 45 metų ir vyresniems darbuotojams – bent 60 valandų per šešis mėnesius. Visi nuolatiniai darbuotojai turi pasinaudoti šiomis įdarbinimo paslaugomis, išskyrus konkrečius atvejus, kuriais leidžiama nukrypti nuo šio reikalavimo. Pagal Valonijos teisės aktus[24] darbuotojams atstovaujančios organizacijos gali prašyti FOREM įsteigti perkvalifikavimo skyrių, kuris teiktų paramą atleistiems darbuotojams. FOREM sprendimas įsteigti perkvalifikavimo skyrių priimamas tarnybos nuožiūra ir darbdaviai bei darbuotojai neprivalo dalyvauti perkvalifikavimo skyriaus vykdomose priemonėse. Tačiau perkvalifikavimo skyriaus teikiamos paslaugos gali būti laikomos atitinkančiomis su įdarbinimo paslaugomis susijusius teisinius įsipareigojimus. 35. Belgijos valdžios institucijos patvirtino, kad: – EGF finansinė parama nepakeis priemonių, kurias įmonės privalo taikyti pagal nacionalinės teisės aktus arba kolektyvines sutartis[25]; – priemonėmis parama teikiama atskiriems darbuotojams ir jos nenaudojamos įmonėms arba sektoriams restruktūrizuoti; – priemonėms nebus teikiama finansinė parama iš kitų Sąjungos fondų arba finansinių priemonių[26]. Valdymo ir kontrolės sistemos 36. Paraiškoje pateiktas išsamus valdymo ir kontrolės sistemų aprašas, kuriame nurodytos atsakingų įstaigų pareigos. Iniciatyvinis komitetas, kurį sudaro visos organizacijos, dalyvaujančios įgyvendinant EGF priemones, užtikrina bendrą priežiūrą ir koordinavimą. EGF finansinę paramą valdys ir kontroliuos tos pačios įstaigos, kurios valdo ir kontroliuoja ESF. Vienas ESF Valonijos–Briuselio federacijos (anksčiau – Belgijos prancūzų bendruomenė) agentūros subjektas veiks kaip vadovaujančioji institucija, o kitas atskiras ESF agentūros subjektas veiks kaip mokėjimo institucija. Valonijos–Briuselio federacijos generalinis sekretoriatas veiks kaip tvirtinančioji institucija, o FOREM veiks kaip tarpinė įstaiga. Finansavimas 37. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[27], 12 straipsnyje numatyta galimybė mobilizuoti EGF lėšas neviršijant viršutinės metinės 150 mln. EUR (2011 m. kainomis) ribos ir viršijant atitinkamų finansinės programos išlaidų kategorijų ribas. 38. Atsižvelgdama į didžiausią galimą EGF finansinės paramos sumą ir į asignavimų perskirstymo mastą, Komisija siūlo EGF lėšas mobilizuoti visai prašomai paramos sumai (981 956 EUR), kuri sudaro 50 proc. visų siūlomų priemonių išlaidų. 39. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[28] 13 punkte. 40. Komisija atskirai pateikia lėšų perkėlimo prašymą, siekdama į 2015 m. biudžetą įtraukti specialiuosius įsipareigojimų asignavimus, kaip nurodyta 2013 m. gruodžio 2 d. Tarpinstitucinio susitarimo 13 punkte. Mokėjimų asignavimų šaltinis 41. Asignavimai iš 2015 m. EGF biudžeto eilutės bus naudojami 981 956 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Belgijos paraiška „EGF/2013/007 BE/Hainaut steel (Duferco-NLMK)“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[29], ypač į jo 12 straipsnio 3 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[30], ypač į jo 13 punktą, atsižvelgdami į Europos Komisijos pasiūlymą[31], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[32], 12 straipsnyje; (3) 2013 m. rugsėjo 27 d. Belgija pateikė paraišką mobilizuoti EGF lėšas dėl darbuotojų atleidimo iš įmonių „Duferco Belgium SA“ ir „NLMK La Louvière SA“ ir ją papildė iki 2014 m. liepos 4 d. pateikdama papildomos informacijos. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 981 956 EUR sumą; (4) EGF lėšos turėtų būti mobilizuojamos finansinei paramai pagal Belgijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 981 956 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 406, 2006 12 30, p. 1. [2] Įmonė „Duferco“ buvo „Carsid“, kuri 2006–2011 m. priklausė „Duferco“ ir NLMK bendrajai įmonei, klientė. Todėl ši paraiška susijusi su paraiška „EGF/2013/002 BE/Carsid“. [3] Statistinis ekonominės veiklos rūšių klasifikatorius 2 red. [4] Šaltinis: Pasaulio plieno asociacija, Steel Statistical Yearbook 2012. [5] Bendras metinio augimo koeficientas. [6] Žr. Komisijos komunikatą Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos plieno pramonės konkurencingumo ir tvarumo veiksmų planas“ (COM(2013) 407). [7] Šaltinis: Eurostatas (interneto duomenų kodas lfsa_egan22d). Labiau išskaidytų užimtumo pagal sektorius duomenų nei NACE 2 red. skyriaus lygmens duomenys nėra. [8] Žr. EGF duomenų bazę adresu http://ec.europa.eu/social/main.jsp?catId=582. [9] Žr. Komisijos pasiūlymų projektus dėl paraiškų „EGF/2009/022 BG/Kremikovtsi“ (šią paraišką Komisija atmetė), „EGF/2012/010 RO/ Mechel“ (2014 m. gegužės 7 d. Sprendimas COM(2014) 255 final ), „EGF/2013/002 BE Carsid“ (ši paraiška Komisijai pateikta 2013 m. balandžio 2 d.). [10] Paraiška „EGF/2010/007 AT/Steiermark / Niederösterreich“. 2011 m. rugsėjo 27 d. Sprendimas 2011/652/ES (OL L 263, 2011 10 7, p. 9). [11] „Duferco Clabecq SA“ toliau priklausė NLMK ir tapo „NKMK Clabecq SA“. „Carsid SA“ buvo parduota išorės įmonei „Steel Project Development SA“. [12] Kiti 7 darbuotojai arba atsisakė registruotis, kad galėtų pasinaudoti perkvalifikavimo priemonėmis, arba nusprendė prašyti juos atleisti nuo dalyvavimo priemonėse (vyresni nei 58 metų arba turintys daugiau kaip 38 metų darbo stažą). [13] Atitinkamos pagrindinės grupės pagal Tarptautinį standartinį profesijų klasifikatorių (ISCO-08). [14] Šaltinis: Steunpunt WSE, FOREM skaičiavimai. [15] Šaltinis: ONSS/RSZ. [16] Šaltinis: Steunpunt WSE. [17] Šaltinis: FOREM. [18] Nors oficialiai sukurti du perkvalifikavimo skyriai, praktiškai, taikydami su dviem kolektyviniais atleidimais iš darbo susijusias procedūras, jie veikia kaip vienas subjektas, nes abiejų įmonių darbuotojų atžvilgiu naudinga suderinti abi priemones tiek dėl organizacinių priežasčių (personalo, patalpų, įrangos ir t. t.), tiek dėl vykdomos veiklos pobūdžio. [19] Šie centrai vykdo su tam tikromis profesijomis ar sektoriais susijusius mokymus, pažangius tyrimus ir informuotumo didinimo veiklą. Jie įkurti bendradarbiaujant Valonijos regionui, FOREM, susijusių sektorių socialiniams partneriams, mokslinių tyrimų centrams ir universitetams. [20] Žr. 34 dalį. [21] 2014 m. liepos 4 d. pateikusios papildomos informacijos Belgijos valdžios institucijos iš esmės pakeitė priemones, kad šios atitiktų dabartinę priemonių įgyvendinimo būklę. Kelios priemonės, kurias iš pradžių planuota įgyvendinti, dabar į paraišką neįtrauktos. [22] IFAPME (Institut wallon de Formation en Alternance et des indépendants et Petites et Moyennes Entreprises) – viešųjų mokymų institutas, kuris rengia dvejopus su darbu susijusius mokymus – pameistrystę ir specialius kursus MVĮ vadovams. [23] Arrêté royal relatif à la gestion active des restructurations du 9 mars 2006 („Belgisch Staatsblad“ / „Moniteur Belge“, 2006 03 31, 2 leid., p. 18309). [24] Décret de la Région wallonne relatif au plan d’accompagnement des reconversions du 29 janvier 2004 („Belgisch Staatsblad“ / „Moniteur Belge“, 2004 03 10, p. 13547). [25] EGF finansinė parama padės Belgijos valdžios institucijomis teikti įdarbinimo paslaugas ilgiau nei privaloma ir įgyvendinti papildomas priemones. Skaičiuojant su EGF siejamas išlaidas Belgijos valdžios institucijos atsižvelgs į priemones, įgyvendintas per teisinio įsipareigojimo laikotarpį (tai susiję tik su priemone „Perkvalifikavimas (parama, konsultacijos ir (arba) integracija)“. Valandų, kurias įdarbinimo paslaugos teiktos per privalomą laikotarpį, skaičius bus išskaičiuotas iš bendro įdarbinimo paslaugų, kuriomis bus pasinaudojęs kiekvienas tikslinis paramos gavėjas, valandų skaičiaus. [26] Finansinė parama iš ESF skirta pagal 2008–2013 m. Konvergencijos veiklos programos 2.2 kryptį projektui („EnTrain – En Transition-Reconversion-Accompagnement“), kurio tikslas – kurti pedagoginius metodus perkvalifikavimo skyriams. [27] OL L 347, 2013 12 20, p. 884. [28] OL C 373, 2013 12 20, p. 1. [29] OL L 406, 2006 12 30, p. 1. [30] OL C 373, 2013 12 20, p. 1. [31] OL C […], […], p. […]. [32] OL L 347, 2013 12 20, p. 884.